Consiliul Județean Prahova a anunțat că la începutul anului școlar viitor, adică în toamnă, mai multe localități vor primi microbuze școlare electrice pentru transportul elevilor.
Investiția, în valoare de peste 36 de milioane de lei reprezintă o finanțare câștigată de CJ Prahova prin PNRR din fonduri europene.
Scopul achiziție este ”asigurarea mijloacelor de deplasare pentru elevi, facilitând accesul la educație de calitate a acestora, cu protejarea mediului în același timp” au transmis reprezentanții instituției.
Localitățile unde transportul elevilor va fi asigurat cu microbuze electrice sunt: Bălțești, Bătrâni, Bucov, Cocorăștii Colț, Chiojdeanca, Drajna, Drăgănești, Dumbrava, Dumbrăvești, Filipeștii de Pădure, Filipeștii de Târg, Florești, Gornet Cricov, Gura Vadului, Iordăcheanu, Lapoș, Lipănești, Mănești, Poienarii Burchii, Râfov, Șotrile, Sângeru, Starchiojd, Ștefești, Telega, Valea Călugărească și Valea Doftanei.